Diari Oficial de la Generalitat Valenciana


Sumari del DOGV 3723, del 04-04-2000 (2000/2273)

ORDRE de 8 de març de 2000, de la Conselleria de Cultura, Educació i Ciència, per la qual s'atribuïx la denominació específica d'Antonio José Cavanilles a l'Institut d'Educació Secundària número 10 d'Alacant.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2273


Data del document
:   08-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alacant
    * ensenyament secundari

ORDRE de 8 de març de 2000, de la Conselleria de Cultura, Educació i Ciència, per la qual s'atribuïx la denominació específica d'Antonio José Cavanilles a l'Institut d'Educació Secundària número 10 d'Alacant. [2000/A2273]
  
El Consell Escolar de l'Institut d'Educació Secundària número 10 d'Alacant i el Consell Escolar Municipal amb data 27 de novembre de 1997 i 19 de juliol de 1999 aprovaren, respectivament, sol·licitar la denominació específica d'Antonio José Cavanilles per al mencionat centre. Dita proposta disposa de l'informe favorable de la Inspecció Educativa de la Direcció Territorial de Cultura i Educació de València.
  
Antonio José Cavanilles Palop, catedràtic i director del Jardí Botànic de Madrid, és autor del llibre Observaciones sobre la Historia Natural, Geografía, Agricultura, poblaciones y frutos del Reyno de Valencia (1795-97), primera geografia moderna de la Comunitat Valenciana.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.1 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana de 8 de setembre, establix que els instituts el titular dels quals siga la Generalitat Valenciana tindran la denominació específica que determine la Conselleria de Cultura, Educació i Ciència, després de la consulta prèvia al consell escolar municipal corresponent o, si no, al ple de l'ajuntament a què pertanguen. Així mateix, el punt 2 establix que una vegada creat l'institut, el consell escolar podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica d'Antonio José Cavanilles a l'Institut d'Educació Secundària número 10 d'Alacant, codi 75303940.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present ordre, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació.
  
València, 8 de març de 2000
  
El conseller de Cultura, Educació i Ciència,
  
MANUEL TARANCÓN FANDOS